|  |  |  |
| --- | --- | --- |
| **ROSKILDE SYD****Distrikt 1480****Charter-dato: 2. maj 1975** |  | **ROTARY KLUB****Mødested: Restaurant Håndværkeren****Hersegade 9****4000 Roskilde, tlf. 4635 9578****Mandage kl. 18:00** |

**Julehjælp til Mødrehjælpen 2022.**

Kære Guvernør.

Du og Distriktet ønskes et rigtig godt nytår !

Jeg skriver til dig for at fortælle en julehistorie, hvorledes vores klub, via en donation til Mødrehjælpen i Roskilde, sørgede for at 22 familier lokalt, havde en god juleaften, hvor alle kunne gå i seng med fyldte maver, gode gaver og forventningsfulde om en rigtig god oplevelse her i foråret.

Hvorledes kunne det lade sig gøre:

Bestyrelsen havde møde engang i november, hvor der blev diskuteret donationer. Der var enighed om at donationen skulle være lokal. Efter at have drøftet forskellige klubber og organisationer faldt valget på Mødrehjælpen i Roskilde. Donationen blev aftalt på 20.000 kr. Præsidenten rettede henvendelse til Lederen af Mødrehjælpen og oplyste om vores donation.

Hun blev meget rørt og lovede at finde familier (enlige Mødre)lokalt, der kun har 2.000 kr. i rådighedsbeløb, når alt er betalt om måneden.

Det blev i klubben bekendtgjort, hvem donationen skulle tilfalde. Et medlem skrev efterfølgende ud til medlemmerne, han ville se om dette beløb ikke kunne vokse sig større.

Han indsendte en ansøgning til hjælpefonden med budget på 40.000 kr. Han manglede så yderligere 20.000 kr. Flere i og udenfor klubben var villige til at støtte projektet. En gav 10.000 og andre lidt mindre beløb. Hjælpefonden gav 5.000. Således var der nu indsamlet 40.000 kr.

I klubben er det tradition ved vores juleafslutning, der bliver afholdt bankospil. Flere sponsorer donerer gaver, der spilles om.

I år havde udvalget bestemt, at vi i stedet afholdt auktion over doneringerne. Her gik budene lystigt, enkelte medlemmer, der ikke kunne være til stede, afgav telefoniske bud.

Prisen på julemenyen var sat lidt højere, så det endte med at arrangementet denne aften indbragte ca. 15.000 kr.

**Således blev den samlede donation på 55.000 kr.**

Lederen af Mødrehjælpens ønske, var der blev indkøbt varer for pengene.

Heri lå nu en ny logistisk udfordring, men vores præsident og klub counsellor, greb straks indkøbskurvene, efter først at have været på en lokal trælast, der donerede flyttekasser, gik de på storindkøb i det lokale supermarked.

Der var tilbud på smør og fløde, dog med antal, så det gav lidt udfordringer ved kassen, men den friske bestyrer var behjælpelig. Så med de mange indkøbsvogne der var rigtig godt læsset med top, hvilket bragte flere smil frem på læben hos flere kunder, blev alt bragt ud på præsidentens kontor, hvor de pakkede alle varerne i kasserne.

Lidt om varesortimentet: fløde, smør, sukker, rødkål, svesker, kaffe, the, slik, glaskartofler, alm. Kartofler, chips, andesovs, gavekort på 200,- kr. til alle børn.

Rødvin, sødmælk, flæskesteg, and og et par enkelte kyllinger.

Alle kasser blev pakket i biler og den 22. december, blev alt kl. 1500 afleveret på Mødrehjælpens kontor her i Roskilde, hvor en måbende og bevæget leder, tog imod de mange kasser. Der så blev afhentet af familierne kl. 1600.

På hjemturen var der en god fornemmelse i maven over klubben, kunne på denne måde, bringe lykke i de små julehjem.

Efter indkøbet viste det sig, der var penge i overskud. Disse midler bliver brugt til en tur i den lokale biograf med forældre, popcorn og sodavand og efterfølgende spisning på en restauration her til foråret.

Det var en rigtig god julehistorie, vi syntes skulle deles.

Et sådant arrangement viser, hvad en klub kan arbejde med. Det er et fantastisk stykke arbejde, der her er lagt for dagen af alle involverede.

Det er med til at gøre en klub levende.

Med venlig hilsen

Rene Christiansen.

Præsident.

 /

 Leif Bonde

Guvernørens svar:

**Fra:** Annette Hansen
**Sendt:** 5. januar 2023 20:06
**Til:** Leif Bonde
**Emne:** SV: En julehistorie fra Roskilde SYD Rotary Klub

Kære Leif og Rene

Tak for denne smukke julehistorie. Jeg sad faktisk og blev helt rørt. Hvor er det skønt, at vi i Rotary kan være med til at gøre verden til et bedre sted at være.

Historien vil jeg gerne dele med guvernørgruppen.

Vi har i år oplevet mange rigtig dejlige historier, hvor Rotary Klubberne er ude og hjælpe mennesker, der virkelig har behov for hjælp.

Tak for det.

Mange hilsner

Annette

**Med Rotary hilsen
**

**Annette Hansen**

**Distriktsguvernør  D1480 2022 – 2023**Roskilde Østre Rotary Klub – D1480

E-mail  : dg1480-2223@rotary.dk

Mobile : +45 2341 1360